نیت روزہ

نیت روزہ یا نیۃ الصوم روزہ رکھنے کی نیت سے متعلق ہے۔ حدیث میں ہے اور منطقی طور پر عالمی سطح پر قبول کیا گیا ہے کہ ہر عمل کا دار و مدار نیت پر ہے۔ اسی طرح سے روزے کی نیت لفظًا بھی ممکن ہے اور فعلًا بھی ہو سکتی ہے۔ اگر کوئی شخص سحری کی منصوبہ بندی کرتا ہے اور روزے ہی کے ارادے سے کھائے اور ختم سحری کے ساتھ کھانا پینا ترک کر دے، تو یہ بجائے خود نیت روزہ کی علامت ہے۔ روزہ کی نیت منہ زبانی بھی ممکن ہے۔ عرف عام یہ دعا نَوَیتُ بِصَومِ غَدٍ ہے، اگر چیکہ یہ دعا حدیث سے کسی پایہ ثبوت کو نہیں پہنچتی۔

 فتوٰی 
نیت دل کے ارادے کو کہتے ہیں، اگر کوئی شخص دل سے ارادہ کرلے کہ کل رمضان کا روزہ رکھوں گا تو بھی درست ہوجائے گا، زبان سے تلفظ کرلینا بہت ہے۔ نیز زبان سے تلفظ کرتے وقت انھیں الفاظ سے نیت کرنا ضروری نہیں، یہ الفاظ عام آدمیوں کی سہولت کے لیے کہ وہ عربی میں نیت کرلے، جنتریوں وغیرہ میں لکھ دیے جاتے ہیں ورنہ اگر کوئی شخص اردو میں کہہ لے کہ: کل میں رمضان کا روزہ رکھوں گا۔ یا عربی میں ہی اس طرح کہہ: نویت أصوم غدًا من فرض رمضان، تو بھی درست ہوجائے گا۔

 نیت کے اوقات 
رمضان کے روزے کی نیت غروبِ آفتاب سے لے کر ضحوہ کبرٰی تک کی جا سکتی ہے، لیکن دن میں نیت کرتے ہوئے ضروری ہے کہ یہ نیت کرے کہ میں صبح صادق سے روزے سے ہوں، ورنہ اگر یوں نیت کی کہ میں ابھی سے روزے سے ہوں تو اس صورت میں روزہ ادا نہیں ہوگا۔ واضح ہوا کہ کوئی شخص دن میں کافی دیر سے اٹھے اور یکایک نیت کا اعلان کرے، تو اس کا وہ روزہ ادا نہیں ہوا، جس کی قضا کرنااس شخص کے ذمے پر لازم ہے۔

 فتاوٰی عالمگیری کے حوالے سے جامع وضاحتی فتوٰی 
ادائے رمضان کا روزہ اور نذر معین ونفلی روزہ کی نیت رات سے کرنا ضروری نہیں۔ اگر ضحوۂ کبریٰ یعنی دوپہر سے پہلے نیت کر لی تب بھی یہ روزے ہو جائیں گے اور ان تین روزوں کے علاوہ قضائے رمضان نذر غیر معین اور نفل کی قضا وغیرہ کے روزوں کی نیت عین اجالا شروع ہونے کے وقت یا رات میں کرنا ضروری ہے۔ ان میں سے کسی روزہ کی نیت اگر دس بجے دن میں کی تو وہ روزہ نہ ہوا۔

 حوالہ جات 

زمرہ:اسلامی اصطلاحات